ණ☛ ঢাকা উত্তর সিটি করপোরেশন নির্বাচনে বিএনপি অংশগ্রহণ করবে কি না- এই প্রশ্নের জবাবে বিএনপি মহাসচিব বলেন, ঢাকার উত্তরের মেয়র আনিসুল হকের মৃত্যুতে আমি দুঃখ ও শোক প্রকাশ করছি। তার সঙ্গে আমার ব্যক্তিগত একটা ভালো সম্পর্ক ছিল। তাকে জটিল রাজনীতিবিদ বলে আমার মনে হয়নি। তিনি ব্যতিক্রমধর্মী চিন্তা করতেন। তিনি খুব অল্প সময়ে প্রভাব রাখতে পেরেছিলেন। তিনি জানান, নির্বাচনে অংশগ্রহণে আমরা এখনো পার্টিগতভাবে সিদ্ধান্ত নেইনি। তবে আমরা সকল সিটি নির্বাচনে অংশগ্রহণ করেছি। বর্তমান সরকারের অধীনে কখনো সুষ্ঠু নির্বাচন হয় না, এটা দেখাতে আমরা নির্বাচনে অংশ নিয়েছি। এটা আমরা প্রমাণ করতে সক্ষম হয়েছি। নিরপেক্ষ নির্বাচন করে দেখানোর জন্য এখন নির্বাচন কমিশনের সুযোগ এসেছে। আমরা যদি অংশগ্রহণ করি, আমরা সেটা দেখার জন্য অপেক্ষা করবো।